מיטל רז

מיטל רז (נולדה ב-11 בספטמבר 1981) היא קומיקאית, בובנאית, שחקנית, ויוצרת ישראלית, זוכת פרס קיפוד הזהב.

ביוגרפיה 
רז נולדה וגדלה בירושלים. במהלך שירותה בצה"ל עברה להתגורר בתל אביב. בוגרת בית הספר לתיאטרון חזותי בירושלים.

בשנת 2008 יצרה בשיתוף עם אנסמבל מייקל את ההצגה ״מייקל״, ההצגה ירדה מהבמות בסוף שנת 2021 לאחר שהועלתה כאלף פעמים ברחבי הארץ. לאחר הפסקה עלתה שוב באמצע שנת 2022 בשם "מייקל-אזכרת חורף" והיא תמשיך להיות מוצגת כל כמה חודשים. ״מייקל״ זכתה גם לעיבוד טלוויזיוני שעלה ב-2018 בערוץ יס. רז מגלמת את דמות המתבגרת המרדנית יסמיניש בת ה-16, בת למשפחת ברוש ששכלה את בנה, מייקל, לפני לא מעט שנים, אבל מקפידה לאזכר אותו בטקסים שנתיים וגם בחיי היומיום.

בשנת 2010, לאחר סיום לימודי תיאטרון חזותי, החלה לעבוד בתחום אומנויות הבמה. במהלך השנים יצרה יצירות רבות לבמה שהוצגו בישראל ובלמעלה מעשרים מדינות שונות, בין היתר" זברה, הסיפור על דומי ודומה, play dead. ב-25 דצמבר 2021 עלתה הצגת היחיד שלה "מוות קטן" והיא מוצגת בתיאטרון הבית בתל אביב ובתיאטראות שונים ברחבי הארץ. ההצגה נוצרה במסגרת פסטיבל עכו, בתמיכת מפעל הפיס והיא מבוססת על תכנים מעולמה האישי של רז ובה סיפורים הקשורים בהוריה, במחלת הסרטן של אמה, בחווית האימהות לבתה, בחיות מחמד ועוד. בנובמבר 2022 זכתה רז בתואר שחקנית השנה בפרס קיפוד הזהב- טקס פרסי הפרינג' 2022.

בטלוויזיה רז הפעילה ודיבבה בובות בתוכניות שונות, בין היתר: בובה של לילה, מפלצות קטנות, ולאחרונה היא מדבבת ומפעילה את הבובה של אוזה בתוכנית הילדים המחודשת פרפר נחמד. בינואר 2023 עלתה לשידור הסדרה אבירם כץ, שם מגלמת רז לראשונה בקריירת המשחק שלה דמות דרמטית: אלישבע רומנו, רופאה פרוקטולוגית, בחזקת נעדרת, שהמשטרה נמצאת בחיפושים אחריה.

מתגוררת ביפו עם בתה.

קישורים חיצוניים 
 

 מיטל רז, במיזם "אישים" לתיעוד היצירה הישראלית
 ננו שבתאי, "מוות קטן": הזמנה לשיחה אינטימית על הסוף, הארץ

הערות שוליים 

__חייב_תוכן_עניינים__

סטנדאפיסטיות ישראליות
סטנדאפיסטים ישראלים
קומיקאים יהודים ישראלים
שחקניות קולנוע וטלוויזיה ישראליות
קומיקאיות ישראליות
קומיקאים ישראלים
פעילות אינטרנט ישראליות
סגל תאגיד השידור הישראלי - שידורי הטלוויזיה
בובנאיות ישראליות
פרפר נחמד: בובנאיות
ירושלים: אישים
תל אביב-יפו: אישים
זוכי פרס קיפוד הזהב
בוגרות בית הספר לתיאטרון חזותי
בוגרי בית הספר לתיאטרון חזותי
ישראליות שנולדו ב-1981
ישראלים שנולדו ב-1981